Tuks-betogers dreig om universiteit tot stilstand te bring | Maroela Media
Betogende studente by UP. Foto: GrootFM/Twitter
Betogende studente by die Universiteit van Pretoria (UP) het Woensdag aangedui dat geen onderrig of assessering aan dié universiteit sal plaasvind nie totdat die voorgestelde klasgeldverhoging vir volgende jaar teruggetrek word.
"Hulle moet nie klasgeld opstoot nie, ongeag die 6% wat Blade [Nzimande] gister gegee het. Ons wil nie 'n verhoging in klasgeld hê nie want ons klasgeld is reeds te buitensporig vir arm studente," het Karabo Sekhukhuni, woordvoerder van die #UPrising-studentebeweging, gesê.
"Ons het die armste van arm studente aan die universiteit. Die studente wat daagliks in die biblioteek slaap het net geld vir registrasiegeld gehad en niks anders nie. Die studente is baie vyandig oor die 6%. Ons verstaan nie hoe Blade kan pleit vir daardie verhoging in klasgeld nie."
Sekhukhuni het gesê die kampus sal telkemale tot stilstand gebring word totdat daar aan die studente se eise voldoen word. Toe hy gevra is of studente nie bekommerd is dat hulle moontlik hul eksamens kan druip weens verlore akademiese tyd nie, het Sekhukhuni gesê die eksamenroosters sal moontlik aangepas moet word.
"Ons gee die bestuur tot Vrydag om terug te kom na ons toe. Ons memorandum voer onder meer aan dat indien die betogings langer as beplan aanhou, hulle alle akademiese programme moet aanpas."
UP sowel as die Universiteit van die Vrystaat het Woensdag klasse en eksamens opgeskort nadat studente aangesluit het by die betogings wat landwyd by universiteite voorkom. Volgens UP is klasse opgeskort sodat daar op 'n vreedsame wyse na oplossings gesoek kan word.
"Toeste en eksamens vir 21 Oktober is herskeduleer. Geen studente sal benadeel word deur die aanpassings aan die akademiese program nie. Gevolglik word daar nie van personeel verwag om op die kampus te wees nie. Daar sal slegs van noodsaaklike steundienspersoneel verwag word om vir diens aan te meld," het die universiteit in 'n verklaring gesê.
Studentebetogings teen 'n toename in klasgeld het verlede week by die Universiteit van die Witwatersrand (Wits) begin en vinnig na ander universiteite regoor die land versprei.
…….en my kind wil oor n paar jaar universiteit toe gaan…. nee wat ons land is in sy kanon in, ek stuur haar liewers oorsee…..
die studente word gebruik en gemanipuleer deur 'n aanvoerder wie hulle dink hulle
saak ten goede "dryf" spreekwoordelik 'n "man" met 'n sweep wat 'n perdekar dryf met
swartperde voor hom ingespan. Die "sweep" is: woorde wat verdraai word, valse aanklagte
wat opsweep tot emosionele vernietigende gedrag. Ma in die proses trek hulle *sy wa* vir hom
dus sy uiteindelike doel
lees skrif: open6:5, lev6:3,jerm7:9,jerm29:9
bid vir ons land aan die hand van die skrifte as verwysing
Dit is nou die toekoms van die land se mense. Die sogenaamde "room" van die land!
Hierdie is sommer twak. My pa was ook nie in staat om vir my te betaal nie. Ek moes werk vir my studie by die tegnikon. Oor en uit! Hulle moet eenfoudig aanvaar dat dit nie vir almal beskore is nie em die rrgering sal moet ophou geld mors, wanbestuur en verdoesel, dan sal daar meer beskikbaar wees vir subsidies…
En nou Ly ons kindest wat wil leer daar onder. Hulle roosters en skedules moet nou verander net om die ander spulletjie te pas. Kom die eksamen en toetsuitslae gaan daar weer getoy toy word sodat hulle deurgesit word. Om te kan studier is n voorreg nie n reg nie, maar kry dit nou in hulle koppe.